ᱠᱩᱯᱣᱟᱲᱟ ᱦᱚᱱᱚᱛ

ᱠᱩᱯᱣᱟᱲᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱠᱟᱹᱥᱢᱤᱨ ᱜᱷᱟᱹᱴᱤ ᱴᱚᱴᱷᱟ ᱨᱮ ᱢᱮᱱᱟᱜ ᱑᱐ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱦᱮᱢᱟᱞ ᱵᱩᱨᱩ ᱠᱷᱚᱱ ᱚᱸᱰᱚᱠᱟᱜ ᱠᱤᱥᱚᱱᱜᱚᱝᱜᱟ ᱜᱟᱰᱟ ᱫᱚ ᱦᱚᱱᱚᱛ ᱨᱮᱱᱟᱜ ᱵᱟᱦᱨᱮ ᱴᱚᱴᱷᱟ ᱠᱷᱚᱱ ᱥᱟᱢᱟᱝ ᱠᱷᱚᱱ ᱯᱟᱪᱮ ᱥᱮᱦᱮᱫ ᱞᱤᱸᱡᱤᱱ ᱠᱟᱱᱟ ᱾ dated 2008-03-13, accessed 2008-08-30

ᱱᱟᱜᱟᱢ
ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱩᱯᱣᱟᱲᱟ ᱥᱟᱶ ᱑᱙᱗᱙ ᱥᱟᱞ ᱨᱮ ᱢᱟᱬᱟᱝ ᱵᱟᱨᱟᱢᱩᱞᱟ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱦᱚᱱᱚᱛ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾

ᱚᱛᱱᱚᱜ
ᱠᱩᱯᱣᱟᱲᱟ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱒,᱓᱗᱙ ᱜᱟᱺᱴ ᱠᱤᱞᱚᱢᱤᱴᱚᱨ (᱙᱑᱙ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱦᱚᱱᱚᱛ ᱥᱤᱢᱟᱹ ᱫᱚ ᱥᱟᱢᱟᱝ ᱨᱮ ᱵᱟᱱᱫᱤᱯᱚᱨᱟ ᱦᱚᱱᱚᱛ, ᱮᱛᱚᱢ ᱨᱮ ᱵᱟᱨᱟᱢᱩᱞᱟ ᱦᱚᱱᱚᱛ ᱟᱨ ᱠᱚᱧᱮ ᱟᱨ ᱯᱟᱪᱮ ᱨᱮ ᱯᱟᱠᱤᱥᱛᱟᱱ ᱥᱟᱥᱚᱱᱤᱭᱟᱹ ᱡᱟᱹᱢᱢᱩᱼᱠᱟᱹᱥᱢᱤᱨ  ᱥᱟᱞᱟᱜ ᱞᱟᱜᱟᱣᱜᱼᱟ ᱾ ᱦᱚᱱᱚᱛ ᱫᱚ ᱰᱮᱦᱮᱨ ᱛᱮᱫ ᱫᱮᱦᱟᱛ/ᱪᱟᱥ ᱢᱮᱱᱟᱜᱼᱟ ᱾

ᱥᱩᱨ ᱨᱮᱱᱟᱜ ᱦᱚᱱᱚᱛ ᱠᱚ
 ᱵᱟᱱᱫᱤᱯᱚᱨᱟ ᱦᱚᱱᱚᱛ - ᱥᱟᱢᱟᱝ
 ᱱᱤᱞᱟᱢ ᱦᱚᱱᱚᱛ, ᱯᱟᱠᱤᱥᱛᱟᱱ ᱥᱟᱥᱚᱱᱤᱭᱟᱹ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ - ᱠᱚᱧᱮ ᱥᱟᱢᱟᱝ
 ᱱᱤᱞᱟᱢ ᱦᱚᱱᱚᱛ, ᱯᱟᱠᱤᱥᱛᱟᱱ ᱥᱟᱥᱚᱱᱤᱭᱟᱹ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ - ᱠᱚᱧᱮ ᱯᱟᱪᱮ
 ᱢᱩᱡᱚᱯᱷᱚᱨᱟᱵᱟᱫᱽ ᱦᱚᱱᱚᱛ ᱟᱨ ᱦᱚᱴᱤᱭᱟ ᱵᱟᱞᱟ ᱦᱚᱱᱚᱛ, ᱯᱟᱠᱤᱥᱛᱟᱱ ᱥᱟᱥᱚᱱᱤᱭᱟᱹ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ - ᱯᱟᱪᱮ
 ᱵᱟᱨᱟᱢᱩᱞᱟ ᱦᱚᱱᱚᱛ - ᱮᱛᱚᱢ

ᱠᱟᱹᱣᱰᱤ ᱟᱹᱨᱤ

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱩᱯᱣᱟᱲᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱘᱗᱐,᱓᱕᱔ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱔᱗᱐ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱖᱘ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱙᱕᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱠᱩᱯᱣᱟᱲᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱔᱓ ᱛᱤᱨ;ᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ (ᱱᱚᱣᱟ ᱫᱚ ᱫᱷᱚᱨᱚᱢ ᱞᱮᱠᱟᱛᱮ ᱫᱚ ᱵᱷᱮᱜᱟᱨᱚᱜᱼᱟ), ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱕.᱖᱐% ᱢᱮᱱᱟᱜᱼᱟ ᱾
ᱥᱟᱜᱟᱲᱚᱢ
ᱦᱚᱭ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱥᱨᱤᱱᱚᱜᱚᱨ ᱨᱮ ᱥᱮᱠᱷ ᱩᱞᱼᱟᱞᱚᱢ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱩᱯᱣᱟᱲᱟ ᱠᱷᱚᱱ ᱑᱐᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱯᱚᱸᱡᱽᱜᱟᱢ ᱨᱮ ᱢᱤᱫᱴᱟᱹᱝ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱣ ᱨᱮᱱᱟᱜ ᱯᱞᱟᱱ ᱢᱮᱱᱟᱜᱼᱟ ᱾

ᱨᱮᱞ
ᱠᱩᱯᱣᱟᱲᱟ ᱦᱚᱱᱚᱛ ᱫᱚ ᱱᱤᱛᱚᱜ ᱫᱷᱟᱹᱵᱤᱡ ᱫᱚ ᱨᱮᱞᱣᱮ ᱛᱮᱫᱚ ᱵᱟᱭ ᱡᱚᱲᱟᱣ ᱟᱠᱟᱱᱟ ᱾ ᱥᱩᱨ ᱨᱮ ᱱᱤᱛᱚᱜ ᱡᱟᱹᱢᱢᱩᱼᱵᱟᱨᱟᱢᱩᱞᱟ ᱞᱟᱭᱤᱱ ᱫᱚ ᱠᱩᱯᱣᱟᱲᱟ ᱫᱷᱟᱹᱵᱤᱡ ᱵᱮᱱᱟᱣ ᱨᱮᱱᱟᱜ ᱯᱞᱟᱱ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱩᱯᱣᱟᱲᱟ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱵᱟᱨᱟᱢᱩᱞᱟ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾

ᱥᱚᱲᱚᱠ
ᱠᱩᱯᱣᱟᱲᱟ ᱫᱚ ᱥᱚᱲᱚᱠ ᱟᱨ ᱨᱟᱡᱽᱰᱟᱦᱟᱨ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ NH 701 ᱮᱴᱟᱜ ᱚᱱᱛᱚᱨᱼᱦᱚᱱᱚᱛ ᱥᱚᱲᱚᱠ ᱥᱟᱶ ᱠᱩᱯᱣᱟᱲᱟ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱦᱚᱱᱚᱛ ᱠᱚ